90 करोड़ से विकसित होंगी साउथ दिल्ली की सड़कें: जैन
साउथदिल्ली में अगले छह महीने के अंदर 90 करोड़ रुपए की लागत से दिल्ली की सड़कों को विकसित किया जाएगा। पीडब्ल्यूडी मंत्री सत्येंद्र जैन ने गुरुवार को बंदा बहादुर मार्ग पर दो लूप के उद्घाटन के अवसर पर कहा कि इस दो लूप के निर्माण पर 50 करोड़ रुपए खर्च हुए हैं। मंत्री ने विभाग की प्रशंसा करते हुए कहा कि पीडब्ल्यूडी टारगेट से कम समय में तेजी से काम कर रही है। विभाग ने पांच फ्लाईओवर के निर्माण में 450 करोड़ रुपए बचाए हैं। इस लूप के निर्माण से दक्षिणी और दक्षिणी पूर्वी क्षेत्र में जाने वाले लोगों को काफी आसानी होगी और उनका समय बचेगा। साउथ की तरफ अब लोग बिना घूमे महरौली, बदरपुर, अनुव्रत मार्ग, आउटर रिंग रोड, अरविंदो मार्ग और एम्स, रिंग रोड, गुरु रवि दास मार्ग, बीआरटी कॉरीडोर, मथुरा रोड, आेखला, सावित्रि सिनेमा से लेकर नेहरू प्लेस जाने वाले यात्रियों को आसानी होगी।
hin_Deva hin_Deva